30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 254 της 28 Ιουν./18 Ιουλ. 1983 (ΦΕΚ Α΄ 95) Προσόντα και αρμοδιότητες Διευθυντών με 3ετή θητεία του «Εθνικού Θεάτρου», του «Κρατικού Θεάτρου Βορείου Ελλάδος» και της «Εθνικής Λυρικής Σκηνής». Έχοντας υπόψη: 1.Τις διατάξεις του άρθρ. 9 του Νόμ. 1348/83 για τη διαλυση του Ν.Π.Δ.Δ. με την επωνυμία Άρμα Θέσπιδος και άλλες διατάξεις (ΦΕΚ 47/Α/14.4.83). 2.Τη γνωμοδότηση του Συμβουλίου Επικρατείας αρ. 333/1983 μετά από πρόταση των Υπουργών Προεδρίας Κυβερνήσεως και Πολιτισμού και Επιστημών, αποφασίζουμε: Προσόντα Άρθρ.1.-Στις θέσεις των Διευθυντών με τριετή θητεία των Ν.Π.Δ.Δ. «Εθνικό Θέατρο» «Κρατικό Θέατρο Βορείου Ελλάδος» και «Εθνική Λυρική Σκηνή» διορίζονται πρόσωπα, αναγνωρισμένου κύρους που έχουν διακριθεί σε πνευματικό, καλλιτεχνικό ή επιστημονικό χώρο και διαθέτουν διοικητικές ικανότητες. Αρμοδιότητες Άρθρ.2.-Οι διευθυντές με τριετή θητεία των Ν.Π.Δ.Δ. «Εθνικό Θέατρο», «Κρατικό Θέατρο Βορείου Ελλάδος» και «Εθνική Λυρική Σκηνή», έχουν ο καθένας στο Ν.Π.Δ.Δ. στο οποίο ανήκει τις εξής αρμοδιότητες: 1.Προΐσταται όλων των υπηρεσιών και του προσωπικού του νομικού προσώπου. 2.Εκτελεί τις αποφάσεις του Διοικητικού Συμβουλίου. 3.Εκδίδει τις αναγκαίες για την εύρυθμη λειτουργία των υπηρεσιών του νομικού προσώπου διαταγές και εγκυκλίους, και παρέχει κατευθύνσεις και οδηγίες. 4.Μεριμνά για την εφαρμογή του εσωτερικού κανονισμού του νομικού προσώπου και την τήρηση των εγκυκλίων διαταγών. 5.Υπογράφει τις πάσης φύσεως συμβάσεις, με εξουσιοδότηση του Διοικητικού Συμβουλίου. 6.Εισηγείται στο Διοικητικό Συμβούλιο τον προϋπολογισμό, απολογισμό και ισολογισμό, καθώς και τον προϋπολογισμό δαπάνης κάθε έργου, περιοδείας ή άλλης χωριστής δραστηριότητας. 7.Θεωρεί τις δαπάνες πάσης φύσεως. 8.Εισηγείται στο Διοικητικό Συμβούλιο τα θέματα υπηρεσιακής καταστάσεως του πάσης φύσεως προσωπικού του νομικού προσώπου. 9.Εισηγείται στο Διοικητικό Συμβούλιο τις τοποθετήσεις ή μετακινήσεις υπαλλήλων από του 3ου βαθμού και άνω. 10.Αποφασίζει για την τοποθέτηση ή μετακίνηση υπαλλήλων από τον 4ο βαθμό συμπεριλαμβανόμενο και κάτω. 11.Συγκροτεί τις Επιτροπές προμηθειών και δημοπρασιών. 12.Εισηγείται στο Διοικητικό Συμβούλιο προσλήψεις, ανανεώσεις ή λύσεις συμβάσεων του πάσης φύσεως προσωπικού, και τις ανακατατάξεις ηθοποιών, μουσικών και άλλων καλλιτεχνών, καθώς και τις αμοιβές και όρους εργασίας του προσωπικού με σχέση εργασίας ιδιωτικού δικαίου. 13.Εισηγείται στο Διοικητικό Συμβούλιο το δραματολόγιο του θεάτρου, τις μεταφράσεις και διασκευές, την ανάθεση έργου σε σκηνοθέτες, σκηνογράφους, χορογράφους, μουσικούς και λοιπούς καλλιτεχνικούς συντελεστές, καθώς επίσης και τις αμοιβές των έκτακτων συνεργατών. 14.Εισηγείται στο Διοικητικό Συμβούλιο τη σειρά των έργων που ανεβαίνουν, τον ελάχιστο αριθμό παραστάσεων, τους χώρους και τις ώρες έναρξης των παραστάσεων και αποφασίζει μεταβολές στην πραγματοποίηση των ανωτέρω, όταν εξαιρετικοί και επείγοντες λόγοι ή ειδικές συνθήκες επιβάλλουν τούτο. 15.Προκειμένου για εναλλασσόμενο δραματολόγιο αποφασίζει και έχει την ευθύνη για το χρονοδιάγραμμα των παραστάσεων καθώς και τις ενδεχόμενες μεταβολές. 16.Καθορίζει τις διανομές των έργων, ύστερα από εισήγηση των σκηνοθετών και προκειμένου για την Εθνική Λυρική Σκηνή των σκηνοθετών και Διευθυντών Ορχήστρας, καθώς και τους συντελεστές άλλων καλλιτεχνικών εκδηλώσεων, εντός και εκτός έδρας. 17.Επιβλέπει την προετοιμασία των έργων που ανεβαίνουν, καθορίζει το ωράριο δοκιμών σύμφωνα με τις διατάξεις που ισχύουν κάθε φορά, και παρακολουθεί και ελέγχει την εργασία του πάσης φύσεως προσωπικού που ασχολείται με το ανέβασμα των έργων. 18.Ενημερώνει το κοινό και τα μαζικά μέσα ενημέρωσης για τις καλλιτεχνικές μόνο δραστηριότητες, εφόσον η ενημέρωση αυτή για συγκεκριμένες καλλιτεχνικές δραστηριότητες δεν έχει απαγορευτεί με απόφαση του Διοικητικού Συμβουλίου. 19.Εισηγείται στο Διοικητικό Συμβούλιο τα νέα σχέδια και προοπτικές εργασίας του νομικού προσώπου και γενικά την κατεύθυνση και επέκταση της καλλιτεχνικής και εκπολιτιστικής αποστολής του. 20.Εισηγείται στο Διοικητικό Συμβούλιο τις περιοδείες και μετακινήσεις των κινητών θεατρικών μονάδων, τις συμμετοχές σε φεστιβάλ και καλλιτεχνικές εκδηλώσεις εντός και εκτός έδρας. 21.Ορίζει τους υπευθύνους και το απαραίτητο προσωπικό που θα μετακινηθεί για την περιοδεία, επιβλέπει αυτή και αποφασίζει κάθε τροποποίηση του προγράμματος. (Αντί για τη σελ. 1070,07(β) Σελ. 1070,07(γ) Τεύχος 1101-Σελ. 107 Εθνικό Θέατρο 31.Ξ.ε.30 22.Αποφασίζει για τις δαπάνες κατά τη διάρκεια της περιοδείας και για θέματα που αφορούν μισθώματα, εργατικά και μεταφορικά μέσα, μέχρι ποσού οριζομένου με απόφαση του Διοικητικού Συμβουλίου και υπογράφει τις σχετικές συμβάσεις που έχουν σχέση με τις περιοδείες. Γενικές διατάξεις Άρθρ.3.-1.Οι Διευθυντές ασκούν τις εκχωρούμενες από το Διοικητικό Συμβούλιο αρμοδιότητες, όπου επιτρέπεται τέτοια εκχώρηση, από την ισχύουσα για κάθε Ν.Π.Δ.Δ. νομοθεσία. 2.Οι Διευθυντές μπορούν, για θέματα που ανάγονται στην αποφασιστική τους αρμοδιότητα, να ζητούν την έγκριση των ενεργειών και αποφάσεών τους από το Διοικητικό Συμβούλιο, όταν κρίνουν αυτό σκόπιμο. Μπορούν επίσης για οποιοδήποτε καλλιτεχνικό θέμα να ζητούν τη γνώμη της Καλλιτεχνικής Επιτροπής. 3.Οι Διευθυντές οφείλουν, σε περίπτωση που εισήγησή τους δεν γίνει δεκτή από το Διοικητικό Συμβούλιο, να υποβάλουν εναλλακτική εισήγηση το ταχύτερο δυνατό. Σε περίπτωση που σύνθετη εισήγηση γίνεται αποδεκτή εν μέρει, μπορούν να αναμορφώσουν την εισήγηση στο σύνολό της και να υποβάλουν αυτή το ταχύτερο δυνατό. 